Муниципальное казенное общеобразовательное учреждение

« Ленинаульская средняя общеобразовательная школа №2»

Утверждаю: Согласно: Рассмотрено на

Директор школы Зам. Директора по УР заседании МО

------- -Зиярудинова Н.Р. \_\_\_\_\_\_ Дагуева М.Н. ------- Темильгереева К.П

«-----» ------ ------ г. «-----» ----- ------ г. «-----» ------ ------- г.

***РАБОЧАЯ ПРОГРАММА по родному языку для 3 классов***

***на 2018—2019 учебный год***

 Выполнили : Абдулатипова П.Х.

 Бибасханова Р.П.

 Корголаев М.М

 **Авар мац1алъул программа 3 класс.**

КIиабилеб – ункъабилеб классазда авар мацI малъизе рихьизарурал сагIтал цIалиялъеги грамматикаялъеги бащад гьарун рикьизе мустахIикъаб буго, Грамматикияб курс гIуцIун буго ункъо бутIаялдасан: **«Фонетика (Гьаркьал ва  хIарпал)»,  «РагIи (Каламалъул бутIаби)», «Предложение» ва «Калам гIуцIи».** Гьеб ункъабго рахъ рекъон цадахъ бачине тIадаб буго учителасда. Щибаб дарсида тIобитIизе ккола гьеб ункъабго рахъ жанибе бачараб практикияб хIалтIи: лъимал ругьун гьарула гьаркьаздасан рагIабиги, рагIабаздасан предложениялги, гьездасан хабарги гIуцIизе. Гьединго малъизе ккола текст предложениязде, гьелги рагIабазде, рагIабиги магIнаял бутIабазде ва гьаркьазде риххизе.

ТIоцебесеб ва кIиабилеб классалда, терминалги абичIого, определение кьечIого, суалазул кумекалдалъун, лъимал ругьун гьарула предметияб цIар, цIарубакI, прилагательное, глагол каламалъулъ хIалтIизаризе. Лъабабилеб ва ункъабилеб классалда, терминалги кьун, гьелго каламалъул бутIаби дагьалги гъваридго малъула. Глагол заманазде хисизабизе, предметияб цIар ва цIарубакIал  пажазде сверизаризе, гьединго прилагательноял жинсалде ва гIемерлъул формаялде хисизаризе жеги гIатIидго ругьунлъула.

Берцинго хъваялъе программаялда кьураб хасаб заман гьечIо.

ГIypyc мацIалъул дарсазда бацIцIадго хъваялде гIураб кIвap кьолелъул, учителас тIадчIей гьабула цIалдохъабаз хъвалебщинаб жо берцингоги бацIцIадгоги букIинабиялде. ХIажатазе тетрадазда мисалияб хъвай-хъвагIайги гьабун, лъималазул хатI куцай берзукьа биччаларо.

**БитIун хъвазе ругьун гьари.**

КIалъазе, гаргадизе, цIализе ва бицине ругьун гьариялда цадахъ лъималазда малъула баянго жидерго пикру кагътиде босизе. Авар мацIалъул грамматикаялдаса чара гьечIого хIажатал баянал практикияб къагIидаялъ малъиялда цадахъ лъималазда лъазе кколa битIунхъваялъул къагIидабиги цo-цо лъалхъул ишараби лъезеги. Масала, глагол ункъабго заманалъул формаялда ва предметияб цIap гIадатал падежазда хIалтIизабизе ругьун гьарулаго, глаголазул ва падежазул ахиразул битIунхъвайги малъила гьебго практикияб къагIидаялъ. Абизин, геминатал рагIулел рукIаниги, падежазул ахиразулъ гьел рихьизаризе кIирекъарал хIарпал хъваларо. Гьел хъвалел рагIабазул таблицаги кидаго цIалдохъабазда (2 классалда ва хадубги) цебе бан букIина. Гьединго рикIкIеназул ахиралда **­ ГО** хъвазе ругьун гьарула. ЗахIматал рагIабазул сияхIги букIуна къеда бан яги гьезул тетрадазда хъвазабун. Киналго захIматал рагIабазул список кьезе рес букIунарелъул, учителас лъималазе кидаго хIажатаб кумек гьабула. Бер цIодорлъиялъе тIаде балагьун хъвазабун, гIин цIодорлъиялъе диктантал тIоритIун, битIунхъваялъул рахъалъ бажари борхизабула. Гьелдаго цадахъ тIадчIун ругьун гьаризе ккола изложениял ва сочинениял хъвазеги. Аслияб къатIидаялъ гьел рукIуна ругьунлъиялъул  хIалтIаби. Цин цебе киналго лъималазда лъазе ккола цIалараб тексталъул хIасил бицине, кьураб темаялда (сураталда) тIacaн хабар херхине. Бицунлъиялда киназухъанго бажарулеб бихьараб мехалда, тIадкъала хъвазеги. Ункъо-щуго кIалзул изложение (сочинение) гьабун хадуб, цо-цо хъвавулги тIобитIула. Гьединаб мухIканаб хIадурлъи гьечIого, изложение яги сочинение (хабар) хъвазе шагьаралъул лъимал тIамизе бегьуларо. Хъвалеб мехалъги, учителас хIажатазе кумек гьабула рагIи тIасабищизе, предложениял магIнаялда гIуцIизе, ракIалда чIолареб хIарп хъвалеб куц бихьизабизе.

Грамматикаялъул дарсазда тIоритIулел киналго хIалтIабазул аслияб мурад буго кIалзулабгин хъвавулаб калам цебетIезаби.

**Берцинго хъвай.**

Берцинго хъваялъе, хатI куцаялъе хасаб заман бихьизабун гьечIо. Гьединлъидал, учителас щибаб дарсида берцинго ва бацIцIадго хъваялде кидагосеб кIвap кьола. Тетрадазул хал гьабулаго, хатIалъул хашлъи тIагIинабиялде руссарал ругьунлъиялъул  тIадкъаял кьола, мисалиял хIарпал ва рагIаби рихьизарула. Щибаб хIалтIи берцинго ва бацIцIадго хъвазе кколеблъи бичIчIизабула лъималазда хъвадаризе тIамулелщинахъе.

 **III  КЛАСС**

**ФОНЕТИКА, ГРАММАТИКА, БИТIУНХЪВАЙ**

**ВА КАЛАМ ЦЕБЕТIЕЗАБИ.**

**Гьаркьал ва хIарпал.**

ГIицIго авар мацIалъе хасиятал рагьукъал гьаркьал (**гъ, гь, гI, къ, кь, кI, лъ, хъ, хь, xI, тI, цI, чI**), геминатал ва лабиалиял гьаркьал  битIун рахъиялъулъ лъималазул кколел гIунгутIaби тIагIинариялда тIад хIалтIила тIубараб цIалул соналъ. РагIаби гьаpкьaздe ва слогазде риххиялъул бажари жеги камил гьабила. Гьел хIалтIаби тIоритIила, цIалулги грамматикаялъулги дарсазда дагьа-дагьаб заманги кьун.

**РагIул гIуцIи**

     Ахиралъул, аслуялъул, кьибилалъул ва суффиксалъул хIакъалъулъ гIаммаб баян кьей. Практикияб къагIидаялъ  рагIи магIнаял бутIабазде биххизе ругьун гьари. Аслуялъулъ кколел гьаркьазул хиса-басиязулгун лъай-хъвай гьаби.

**Каламалъул бутIаби**

**Предметияб цIар** Предметияб цIаралъул хIакъалъулъ авалияб баян.

ГIаммал ва хасал предметиял цIарал. ГIypyc мацIалъул дарсазда щвараб лъаялде мугъчIвайги гьабун, практикияб къагIидаялъ хасал цIаразул битIунхъвай такрар гьаби.

Предметиял цIаразул жинс, цолъул ва гIемерлъул форма. ГIyрус мацIалъулги авар мацIалъулги грамматикиял жинсазда гьоркьоб бугеб батIалъи.

ГIадатал падежазда ругел предметиял цIаразе суалал лъезе ругьун гьари, падежазул цIаразулгун лъай-хъвай гьабичIого. **Масала:** Инсуца рукъ бана. **(Лъица? щиб?)** Булбулалъул бакъан рагIула. **(Сундул? щиб?)**. Эбелалъе вас вокьула. **(Лъие? щив?)**. Устарас ганчIил къед гьабуна. **(Лъица? сундул? щиб?)**.

**Прилагательное** Прилагательноялъул хIакъалъулъ авалияб баян. Гьелъие лъолел суалал. Жинсалде ва цолъул-гIемерлъул формаялде прилагательное хисулеб куц. Гьелъул жинсиял гIаламатал практикияб къагIидаялъ  лъималазда ричIчIизари (беpцинаб цер, берцинав вас, берцинай яс, берцинал васал, ясал, цурдул). Жидерго каламалъулъ предметияб цIаргун прилагательное рекъезабизе ругьун гьари.

**Глагол -**

Глаголалъул хIакъалъулъ авалияб баян.

Гьелъие лъолел суалал. Глагол заманазде хиси. Глаголалъул жинсиял гIаламатал. Предметиял цIаралгун рекъон ккезарун, каламалъулъ глаголал хIалтIизаризе малъи.

**РикIкIен** РикIкIеналъул хIакъалъулъ авалияб баян.

 Гьелъие лъолел суалал. Къадаралъул ва иргадул рикIкIенал практикияб къагIидaялъ лъазари. Цо-цо рикIкIеназул битIунхъвай.

**Предложение -.**

Хабарияб, суалияб, тIалабияб ва ахIул предложениялъул xIaкъалъулъ баян. МагIнаялде ва абиялде балагьун, тексталда жанир гьел paтIa гьаризе лъай.

Предложениялъул бетIерал членал. Суалазул кумекалдалъун гьел ратIа рахъизе ругьун гьари.

Предложениялъул бетIерал гурел членазе суалал лъезе ругьун гьари (гьел членазда цIаралги абичIого).

Суалазул кумекалдалъун бетIерал гурел членалги тIаде журан, предложениял тIиритIизариялъул хIалбихьи жеги камиллъизаби.

**Араб материал такрар гьаби  Калам гIуцIи.**

Учителасул кумекалдалъун киназго цадахъ къокъабго хабарияб тексталъул аслияб мaгIнa жанибе бачараб гьитIинаб план гIуцIизе ругьун гьари. Планалда рекъон, тексталъул хIасил бицине (кIалзул изложение гьабизе) бажари. Бицунлъиялда бажарараб мехалъ, хъвазеги ругьун гьари.

Сюжеталъул суратазда  тIacaн гьитIиналго, ай **4-6** гIадатаб предложениялдасан данде гьарурал харбал херхине лъай (бицунги хъванги).

Жидер расандабазул, рекIелгъеязул, гьудул-гьалмагъзабазул хIакъалъулъ къокъго бицине бажари. Цинги суалазе жавабал хIисабалда хъвазеги лъай.

Калам гIуцIизе ругьун гьариялъе программаялда хасаб заман бихьизабуларо. ЦIалулги грамматикаялъулги щибаб дарсида гьелъ кквезе ккола аслияб бакI: рагIул нахърател бечед гьаби, гьелги дандран, предложениял гIуцIи, предложенияздасан хабар херхине бажари (бицунги хъванги) ккола авар мацIалъул дарсазул аслияб мурад.

|  |  |  |  |
| --- | --- | --- | --- |
|  |  Авар мац1 3 класс  | № | Саг1ат |
| №  |  Дарсил темаби  |  | 1 |
| 1. | Такрар гьаби .Мац1алъул ва каламалъул бут1аби х1исабалда текст,предл. Ва раг1и. | 1-3х1 | 1 |
| 2. | Предложениялъул х1акъалъулъ бугеб лъай г1аммлъизаби. | 4-8 х1 | 1 |
| 3. | Текст. | 9-12 х1 | 1 |
| 4. | Предмет ,предметалъул и шва г1аламат бихьизабулел раг1аби. | 13-17 х1 | 1 |
| 5. | Гьаркьал ва х1арпал.Рагьукъал ва рагьарал гьаркьал. Рагьарал х1арпал е,ё,ю,я. | 19-24 х1 | 1 |
| 6. | Геминатал ва лабиалиял гьаркьал | 25-30 х1 | 1 |
| 7. | Диктант . | ------ | 1 |
| 8. | Предложение. | 31-35 х1 | 1 |
| 9. | Хабарияб,суалияб ват1алабияб предложнние . | 36-46 х1 | 1 |
| 10 | Ах1ул предложение. | 46-56 х1 | 1 |
| 11. | Подлежащее. | 57-59 х1 | 1 |
| 12. | Сказуемое. | 60-63 х1 | 1 |
| 13. | Бит1араб дополнение. | 64-67 х1 | 1 |
| 14. | Изложение. | ------ | 1 |
| 15. | Предложениялъул бет1ерал ва бет1ерал гурел членал. | 68-71 х1 | 1 |
| 16. | Предложениялда раг1абазулъ бугеб бухьен. | 72-75 х1 | 1 |
| 17. | Раг1абазул дандрай. | 76-80 х1 | 1 |
| 18. | Раг1ул г1уц1и.Маг1на г1агарал раг1аби. | 82-8х1 | 1 |
| 19. | Кьибил, кьибил цоял раг1аби. | 85-90 х1 | 1 |
| 20. | Диктант. | ----- | 1 |
| 21. | Раг1ул ахи рва аслу. | 96-100 х1 | 1 |
| 22. | Суффикс. | 101-108 х1 | 1 |
| 23. | Раг1ул аслуялъулъ гьаркьазул хиси. | 109-113 х1 | 1 |
| 24. | Раг1ул аслуялъулъ гьаркьазул хиси. | 114-117х1 | 1 |
| 25. | Раг1ул г1уц1и такрар гьаби. | 118-124х1 | 1 |
| 26. | Контролияб диктант. | ------ | 1 |
| 27. | Каламалъул бут1аби. | 127-133х1 | 1 |
| 28. | Каламалъул бут1аби ва предложениялъул членал. | 134-138х1 | 1 |
| 29. | Хабарияб текст .Хабарияб тексталъул изложение. | 135-136х1 | 1 |
| 3о. | Предметияб ц1ар. | 139-142х1 | 1 |
| 31. | Щив?,Щиб? ,ЩалЛ?абурал суалазе жаваблъун рач1унел раг1аби. | 143-148х1 | 1 |
| 32. | Хасал ва г1аммал ц1арал. | 151-160х1 | 1 |
| 33. | Хасал ва г1аммал ц1арал. | 161-167х1 | 1 |
| 34. | Предметияб ц1аралъул жинс. | 165-170х1 | 1 |
| 35. | Предметияб ц1аралъул жинс. | 171-173х1 | 1 |
| 36. | Предметияб ц1аралъул жинс. | 174-180х1 | 1 |
| 37. | Предметияб ц1ар формабазде хиси. | 181-185х1 | 1 |
| 38. | Диктант. | ------ | 1 |
| 39. | Предметияб ц1ар формабазде хиси.. | 186-192х1 | 1 |
| 40. | Предметияб ц1ар падежазде свери. | 193-196х1 | 1 |
| 41. | Предметияб ц1ар падежазде свери. |  | 1 |
| 42. | ПРедметияб ц1ар падежазде хиси. |  | 1 |
| 43. | Прилагательное. |  | 1 |
| 44. | ПРИлаг.предметиял ц1арал рухьун рук1ин. |  | 1 |
| 45. | Цого яги г1ага –шагараб маг1наялъулги г1аксаб маг1н.прил. |  | 1 |
| 46. | Сипатияб текст. | 226-229х1 | 1 |
| 47. | Прилагательное жинсалде хиси. | 230-238х1 | 1 |
| 48. | Прилагательное формабазде хиси. | 239-249х1 | 1 |
| 49. | Контролияб диктант. |  | 1 |
| 50. | Рик1к1ен. | 250-253х1 | 1 |
| 51. | Рик1к1еналъул щвараб лъай г1амм гьаби. | 254-259х1 | 1 |
| 52. | Глагол. |  | 1 |
| 53. | ПРЕДЛОЖЕНИЯЛДА ЖАНИБ ГЛАГОЛАЛЪУЛ ХЪУЛУХЪ. | 264-269х1 | 1 |
| 54. | Цо ва г1емер маг1наялъулги бит1араб ва хъвалсараб маг1наялъул глагол. | 275-280х1 | 1 |
| 55. | Пикрияб текст. |  | 1 |
| 56. | Диктант. |  | 1 |
| 57. | Глаголалъул заманазул бич1ч1и. | 284-288х1 | 1 |
| 58. | Глаголалъул араб заман. |  | 1 |
| 59. | Глаголалъул араб заман. | 289-294х1 | 1 |
| 60. | Глаг.бач1унеб заман. | 302-307х1 | 1 |
| 61. | Глаг.гьанже заман . | 308-311х1 | 1 |
| 62. | Глагол заманазде хиси. | 312-318х1 | 1 |
| 63. | Глагол предметиял ц1аралгун рекъон хъвай. | 320-327х1 | 1 |
| 64. | Контролияб диктант. | ------ | 1 |
| **65.** | **Предложенилъул х1акъалъулъ баян такрар гьаби..**  | **330-334х** | **1** |
| 66. | Каламалъул бут1аби такрар гьаби. | З46-345х1 | **1** |
| 67. | Тексталгун х1алт1и |  | **1** |
| 68. | Такрар гьаби. |  | **1** |